hy hy hy en en hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy
ՀՀ ԱՆ Թոքաբանության ազգային կենտրոն ՊՈԱԿ
Պատմություն Աշխատակազմ Կառուցվածք Տնօրենի խոսք Մեր ձեռքբերումները
Թոքաբանության ազգային կենտրոնի ամբուլատոր բուժումն իր մեջ ներառում է անվճար և վճարովի ծառայություններ:
Պայմանավորված պետության կողմից երաշխավորված անվճար բժշկական օգնության և սպասարկման շրջանակներում ՀՀ-ում տուբերկուլոզային ծառայության անվճար տրամադրմամբ՝ Թոքաբանության ազգային կենտրոնում անվճար հիմունքներով ամբուլատոր բժշկական օգնություն են ստանում տեղամասային պոլիկլինիկաներում կամ մարզային այլ բուժհաստատություններում առկա տուբերկուլոզի դեմ պայքարի կաբինետների կողմից պետպատվերով ուղեգրված պացիենտները:
Տուբերկուլոզի դեմ պայքարի կաբինետների կողմից մեր կենտրոն պացիենտների ուղեգրման հիմնական նպատակներն են՝
լրացուցիչ հետազոտությունների կազմակերպմամբ տուբերկուլոզ ախտորոշման ճշգրտումը,
բուժման դինամիկ հսկողության ընթացքում լրացուցիչ հետզոտությունների կազմակերպման և մասնագիտական խորհրդատվության տրամադրումը,
տուբերկուլոզ ախտորոշմամբ պացիենտի մոտ առկա այլ պաթոլոգիաներից առաջացած բարդությունների կամ հակատուբերկուլոզային դեղորայքի կողմնակի ազդեցությունների հետ կապված բուժման իրականացումը:
Թոքաբանության ազգային կենտրոնի ամբուլատոր անվճար ծառայությունն իր մեջ ներառում է մի շարք լաբորատոր-գործիքային հետազոտություններ՝ խորխի մանրադիտում, մանրէբանական հետազոտություն (ցանք), դեղազգայության թեստ, ՄԻԱՎ/ՁԻԱՀ, հեպատիտ B/C հայտնաբերման թեստեր, ռենտգենաբանական հետազոտություն և այլն, որոնք իրականացվում են տուբերկուլոզի դեմ պայքարի կաբինետների կողմից տրամադրված ուղեգրի հիման վրա:
Թոքաբանության ազգային կենտրոնում մատուցվող վճարովի ծառայությունների ցանկին և դրանց գներին կարող եք ծանոթանալ ստորև ներկայացված բաժիններում:*
*Եթե պացիենտը դիմել է տուբերկուլոզի ախտանշաններով, անցել է վճարովի հետազոտություններ, որոնց արդյունքում հաստատվել է տուբերկուլոզ ախտորոշումը, ապա հդմ կտրոնների հիման վրա կատարվում է գումարի վերադարձ:
ՀՀ-ում տուբերկուլոզ ախտորոշմամբ պացիենտների հիվանդանոցային բժշկական օգնությունն ու սպասարկումն իրականացնում է Թոքաբանության ազգային կենտրոնը: Կենտրոնի ստացիոնարում հակատուբերկուլոզային բուժումը կազմակերպվում է բնակչության բոլոր խավերի համար անվճար` անկախ տարիքից և սոցիալական կարգավիճակից՝ պայմանավորված պետության կողմից երաշխավորված անվճար բժշկական օգնության և սպասարկման շրջանակներում տուբերկուլոզային ծառայության անվճար տրամադրմամբ:
Թոքաբանության ազգային կենտրոնի ստացիոնարում պացիենտների հոսպիտալացումն իրականացվում է տուբերկուլոզի դեմ պայքարի կաբինետների կողմից վերջիններիս պետպատվերով ուղեգրմամբ կամ այլ բժշկական օգնություն և սպասարկում իրականացնող կազմակերպությունների կողմից նրանց տեղափոխմամբ: Մեր կենտրոնում ստացիոնար բուժում ստանալու համար ուղեգրվում են՝
պացիենտներ՝ մանրադիտակային հետազոտությամբ դրական արդյունքով առաջնակի և կրկնակի տուբերկուլոզով,
պացիենտներ՝ վիրահատական ցուցումով թոքային և արտաթոքային տուբերկուլոզով,
ոչ մանրէազատող տուբերկուլոզով պացիենտներ՝ տարածված թոքահյուսվածքի քայքայումով,
ակտիվ տուբերկուլոզով պացիենտներ՝ ուղեկցող հիվանդություններով (խոցային, թոք-սրտային և երիկամային, լյարդի, փայծաղի  գործառույթի խանգարումներ, շաքարախտ, ՄԻԱՎ/ՁԻԱՀ և այլն),
պացիենտներ՝ արտաթոքային տուբերկուլոզի ախտորոշման նպատակով, ինչպես նաև արտաթոքային ծանր ձևերով (մենինգոէնցեֆալիտ, ողնաշարի, ոսկրահոդային, միզասեռական օրգանների տուբերկուլոզ, էքսուդատիվ պլևրիտներ, պոլիսերոզիտներ և այլն),
տուբերկուլոզով  պացիենտներ՝  հոգեկան խանգարումներով,
պացիենտներ՝ հակատուբերկուլոզային դեղերի նկատմամբ անցանկալի միջին և ծանր երևույթներով:
Թոքաբանության ազգային կենտրոնի հիվանդանոցային պայմաններում  բժշկական օգնությունն ու սպասարկումը ներառում են արդյունավետ բուժման համար անհրաժեշտ միջոցների ամբողջ ծավալը (հիվանդասենյակով ապահովումը, մասնագիտացված խորհրդատվությունները, լաբորատոր-գործիքային ախտորոշիչ հետազոտությունների իրականացումը, վիրահատական միջամտությունները, անհրաժեշտ  դեղերով ապահովումը, թթվածնի և այլ գազերի օգտագործումը, պացիենտի խնամքի  ապահովումը միջին և կրտսեր բուժանձնակազմի կողմից, այլ  անհրաժեշտ բժշկական, հարբժշկական ծառայությունները և սննդով ապահովումը):
Թոքաբանության ազգային կենտրոնի ստացիոնար բաժանմունքներն են՝
Տուբերկուլոզի դեմ պայքարի կաբինետների կողմից, ստացիոնար բուժման նպատակով Թոքաբանության ազգային կենտրոն տուբերկուլոզով պացիենտին ուղեգրելիս, տվյալ պացիենտի ուղեգրին պարտադիր պետք է կցվեն նաև արդեն իսկ կատարված լաբորատոր-գործիքային հետազոտությունների, կենսանմուշի մանրադիտման և գենէքսպերտ հետազոտության արդյունքները, իսկ մեր կենտրոնի մասնագետների կողմից հոսպիտալացման և ստացիոնար բուժման արդյունավետ կազմակերպման համար հաշվի են առնվում պացիենտի հիվանդության  պատմությունը, դրա ընթացքը, ուղեկցող այլ պաթոլոգիաները և դրանց հետևանքով առաջացած բարդությունները, ինչպես նաև պացիենտի հոգեբանական վիճակը:  Հարկ է նշել, որ ստացիոնար ընդունվելիս բոլոր պացիենտներն իրազեկվում են անվճար բժշկական օգնության, իրենց իրավունքների, բուժման տևողության և ընթացքի, դեղորայքի հնարավոր կողմնակի ազդեցությունների, սպասվող արդյունքների և անհրաժեշտ հետևողականության մասին: Թոքաբանության ազգային կենտրոնի հիվանդանոցային պայմաններում տուբերկուլոզի բուժումը կազմակերպվում է ժամանակակից նորարարական մեթոդաբանությամբ՝ հենվելով համաշխարհային բժշկության մեջ կիրառվող արդյունավետ սխեմաների վրա, ինչպես նաև կիրառելով հակատուբերկուլոզային բարձր արդյուանվետություն ունեցող դեղորայք: Պետք է նշել, որ նույն արդյունավետությունը պահպանվում է նաև ստացիոնար բուժումից հետո՝ ամբուլատոր պայմաններում բուժման շարունակական հսկողությամբ:
Ստացիոնար բուժման տևողությունը յուրաքանչյուր դեպքում տարբերվում է կախված պացիենտի վիճակից, նրա տարիքից, տուբերկուլոզին զուգահեռ առկա այլ պաթոլոգիաներից առաջացած բարդություններից և բուժման ընթացքից: Ստացիոնարից պացիենտները դուրս են գրվում՝
մանրէազատման  դադարի դեպքում. համաձայն դեղազգայուն և դեղակայուն տուբերկուլոզով պացիենտների բուժման վարման կարգի՝ ըստ խորխի հետազոտման ժամանակացույցի,
հակատուբերկուլոզային դեղերի նկատմամբ միջին և ծանր կողմնակի երևույթների բացակայության դեպքում,
վիրահատված պացիենտների` մանրէազատման դադարի և վիրահատված օրգանի գործառույթի վերականգնման դեպքում,
ոչ մանրէազատող թոքային  և արտաթոքային  տուբերկուլոզով պացիենտների կլինիկական վիճակի կայունացման  դեպքում:
Պացիենտի անընդմեջ բուժումն ապահովելու նպատակով հիվանդանոցային փուլի ավարտից հետո, պացիենտին դուրս գրելիս,  նրա մասին անհապաղ տեղեկացվում է պացիենտի բնակավայրի տուբերկուլոզի դեմ պայքարի կաբինետ, միևնույն ժամանակ ուղարկվում են պացիենտի հիվանդության վերհուշը և բուժման անհատական քարտը: Հետագայում պացիենտի շարունակական հսկողությունը (լաբորատոր-գործիքային հետազոտություններ, մասնագիտական խորհրդատվություն), ներառյալ պացիենտի հետագա բուժման համար անհրաժեշտ հակատուբերկուլոզային դեղերի, բժշկական պարագաների ու ծախսանյութերի տրամադրումն իրականացվում է տուբերկուլոզի դեմ պայքարի կաբինետում:
Համագործակցության հուշագրեր՝ ԱԱԻ և Արդարադատության նախարարության Քրեակատարողական բժշկության կենտրոնի հետ
Մարդկային ռեսուրսների կառավարման բաժին` (0222)-2-04-48
Ազգային ռեֆերենս լաբարատորիա` (0222)-3-51-97
Կոտայքի մարզ, քաղաք Աբովյան, Արզնու խճուղի 10
Աշխատանքային ժամերն են՝ 09:30-16:00 Աշխատանքային օրերն են՝ երկուշաբթի - ուրբաթ
© 2021 pulmonology.am / Բոլոր իրավունքները պաշտպանված են: